open-index/open-wikipedia-markdown huggingface dataset:
Dores Tembrás

**Dores Tembrás Campos**, nada en Bergondiño (Bergondo) o 13 de febreiro de 1979, é unha escritora galega.

## Traxectoria 
Licenciada en Filoloxía Hispánica pola Universidade da Coruña en 2001. Doutorouse en 2008 coa tese *Arquitectura de un desencuentro*, sobre Alejandra Pizarnik, logo de diferentes estadías investigadoras en Suecia, Madrid e Bos Aires. Dende entón non deixou a investigación sobre a literatura hispanoamericana, centrándose na figura desta poeta, impartindo seminarios e participando en numerosos congresos e revistas especializadas. En 2009 publica o seu primeiro poemario, *O pouso do fume*. Colaborou en revistas como *Serta*, *Revista das Letras* coa serie *Esquiagrafías*, *Dorna* co micropoemario *OPIVM* e *Caravansari* co micropoemario *Silabario*. En 2013 obtivo o Premio de poesía Concello de Carral coa obra *Cronoloxía da urxencia*.

Forma parte do equipo da Editorial Apiario xunto con Antía Otero.

En 2022 participou en *Rosalía en Camiño. Diálogos literarios multilingües,* celebrados en Padrón, Santiago e Pontevedra. Organizados pola Fundación Rosalía de Castro.

## Obra 
### Poesía 
* *O pouso do fume*, 2009, Espiral Maior.
* *Alentos ao vacío*, 2010, libro de artista en diálogo coa obra do pintor Manuel Suárez.
* *Cronoloxía da urxencia*, 2014, Espiral Maior.
* *Auga a través*, 2016, Apiario.
* *Enxertos*, 2023, Apiario.

### Literatura infanto-xuvenil 
* *O peizoque Roque*, 2012, Galaxia.

### Obras colectivas 
* *Elas/El (9)*, 2010, CCOO.
* *Pel con pel*, 2010, Galaxia.
* *Elas/El (10)*, 2011, CCOO.
* *Mulheres entre poesía e luita*, 2011, Assembleia de Mulheres do Condado.
* *Poetízate*, 2011, Xerais.
* *Guía viva de ortodoxos y heterodoxos en la poesía contemporánea gallega*, 2012, Endymion.
* *Novas de poesía. 17 poetas*, 2013, Fundación Uxío Novoneyra.
* *Poesía Hexágono. Ollada e Experiencia. Proposta e resposta nas aulas*, 2014, Apiario.
* *De Cantares Hoxe. Os Cantares Gallegos de Rosalía de Castro no século XXI*, 2015, Fundación Rosalía de Castro/Radio Galega.
* *Os aforismos do riso futurista*, 2016, Xerais.

## Premios 
* Premio de poesía Concello de Carral no 2013, por *Cronoloxía da urxencia*.
* Premio Fervenzas Literarias ao mellor libro de poesía de 2014, por *Cronoloxía da urxencia*.

## Notas 
## Véxase tamén 
### Ligazóns externas 
* Páxina web da autora
* Perfil en *As escollas electivas*
* Poemas de Dores Tembrás na Revista das Letras de *Galicia Hoxe*
Vidreira

[miniatura|200px|Detalle dunha vidreira, capela de Eyneburg, [Bélxica]]
[miniatura|[Rosetón, catedral de Sevilla]]

As **vidreiras** son elementos arquitectónicos constituídos por anacos de vidro, xeralmente de cores, combinados para formar deseños.

## Historia
O vitral orixinouse no Oriente ao redor do século X, florecendo en Europa durante a Idade Media. Amplamente empregados na ornamentación de igrexas e catedrais, o efecto da luz solar que por eles penetraba, engadía unha maior impoñencia e espiritualidade ao ambiente, efecto reforzado polas imaxes retratadas, na súa maioría escenas relixiosas.

Adicionalmente, servían como recurso didáctico para a instrución do catolicismo a unha poboación inculta e analfabeta.

## Técnicas
A técnica clásica de fabricación de vitrais empregaba chumbo nas xuncións e soldaduras. A cor nas pezas de vidro era obtida pola adición de substancias como o bismuto, o cadmio, o cobalto, o ouro, o cobre entre outros, á masa de vidro en fusión. De peso elevado, os vitrais así construídos presentaban problemas de estrutura, estanquidade, fraxilidade, deformación, corrosión electrolítica, mantemento difícil, alén do elevado custo.
miniatura|Vidreira na Catedral de Tui. Autor: Farrangallo
Dado o perigo do chumbo e dos metais pesados para a saúde e para o ambiente, foron feitos esforzos internacionais para proscribir o seu uso. Ese cadro estimulou o desenvolvemento de novos materiais e tecnoloxías para a fabricación de vitrais. Hoxe existen técnicas máis avanzadas, con gran valor estético, máis baratas e inocuas para a saúde e para o medio ambiente.

Talleres como o de Cristina Molares, que restaurou as vidreiras da Catedral de Tui ou do Café Derby, en Santiago de Compostela, manteñen vivo este oficio en Galiza.

## Notas
## Véxase tamén
### Ligazóns externas
*Vitrail Architecture - Modern glass in architecture .
Desdémona (lúa)

**Desdémona** é un satélite interior de Urano. Foi descuberta a partir de imaxes tomadas pola *Voyager 2* o 13 de xaneiro de 1986, e déuselle a designación temporal de **S/1986&nbsp;U&nbsp;6**.Desdémona recibiría o seu nome da muller de Othello da obra de William Shakespeare, *Othello*. Tamén foi designada **Urano&nbsp;X**.

Desdémona pertence ó grupo de satélites Portia, o cal inclúe a Belinda, Bianca, Crésida, Portia, Xulieta, Cupido, Rosalinda e Perdita.

## Notas 
## Véxase tamén 
### Outros artigos 
* Urano

### Ligazóns externas 
* Desdemona Profileby NASA's Solar System Exploration 
* Uranus' Known Satellites (by Scott S. Sheppard)
Vinagre y rosas

***Vinagre y rosas*** é o vixésimo álbum do cantautor español Joaquín Sabina, publicado o 17 de novembro de 2009. Consta de 13 cancións, un *bonus track* e o primeiro sinxelo é "Tiramisú de limón", canción na que participan como compositores da súa música e cantantes o grupo Pereza.

## Lista de cancións
miniatura|Joaquín Sabina durante un concerto da xira en Granada (España). Ao fondo e de esquerda a dereita: Pedro Barceló, Mara Barros, Jaime Asúa e Pancho Varona.
A Lamela, Mouriscados, Mondariz

**A Lamela** é un lugar da parroquia de Mouriscados, no concello pontevedrés de Mondariz, na comarca do Condado.

## Toponimia 
O orónimo Lamela é un topónimo provén do latín , que indica un lugar con lama ou lodo.

## Lugares e parroquias 
### Lugares de Mouriscados 
### Parroquias de Mondariz 
## Notas
BC Žalgiris Kaunas

O **BC Žalgiris Kaunas** é o nome co que se coñece ao **Basketball Club Žalgiris**, un club de baloncesto lituano da cidade de Kaunas, que participa na Lietuvos Krepšinio Lyga e na Baltic Basketball League.

## Historia 
Fundado en 1944, é o máis prestixioso club de baloncesto de Lituania tanto polos títulos nacionais e internacionais acadados como pola calidade dos xogadores que se formaron na súa canteira, como Arvydas Sabonis ou Saulius Stombergas.

Actualmente compite na Liga nacional de Lituania e na Euroliga. Disputa os seus encontros no Kaunas Sports Hall, con capacidade para 5&nbsp;000 espectadores. As cores do equipos son o verde e o branco.

## Palmarés 
### Títulos internacionais 
* **1 Euroliga**: 1999.
* **1 Eurocopa**: 1998.
* **1 Copa Intercontinental**: 1986.
* 1 Liga do Báltico: 2005.
* 1 Copa do Báltico: 1998.
* 1 NEBL: 1999.

### Títulos nacionais 
* **20 Ligas de Lituania**: 1946, 1950, 1952, 1953, 1954, 1955, 1958, 1991, 1992, 1993, 1994, 1995, 1996, 1997, 1998, 1999, 2001, 2003, 2004, 2005, 2007 e 2008.
* **5 Ligas da URSS**: 1947, 1951, 1985, 1986 e 1987.
* **1 Copa da URSS:** 1953.

## Véxase tamén 
### Ligazóns 
* Site oficial do Žalgiris Kaunas
Clube de Regatas do Flamengo

O **Clube de Regatas do Flamengo** é un club brasileiro de fútbol, da cidade do Río de Xaneiro. Foi fundado en 1895 e compite na Série A e no Campionato Carioca.

## Estadio 
O Flamengo xoga de local no estadio Jornalista Mario Filho, máis coñecido como Maracaná, con capacidade para 82.238 espectadores.

## Véxase tamén
### Ligazóns externas 
* Páxina oficial do Club
Sport Lisboa e Benfica (hóckey a patíns)

A sección de hóckey a patíns do **SL Benfica** é un dos equipos que compiten profesionalmente do club portugués. Compite na 1ª División portuguesa. É, con 23 ligas, o equipo que gañou máis veces a Liga de Portugal. En 1962, gaña a Copa das Nacións. Domina o hóckey portugués entre 1966 e 1974, con seis títulos nacionais. O Benfica foi vencedor da Copa de Europa 2013 e 2016 (finalista cinco veces: 1969, 1973, 1980, 1993 e 1995), vencedor da Copa CERS 1991 e 2011, vencedor da Copa Continental 2011, 2013 e 2016, vencedor da Copa Intercontinental 2013 e 2017, finalista por dúas veces da Recopa de Europa (1983 e 1984) e vencedor do Torneo Cidade de Vigo 2008.

## Palmarés 
* 2 Copa de Europa: 2012/13, 2015/16
* 2 Copa CERS: 1990/91, 2010/11
* 3 Copa Continental: 2011, 2013, 2016
* 2 Copa Intercontinental: 2013, 2017
* 1 Copa das Nacións: 1962
* 1 Torneo Cidade de Vigo: 2008
* 23 Ligas de Portugal: 1950/51, 1951/52, 1955/56, 1956/57, 1959/60, 1960/61, 1965/66, 1966/67, 1967/68, 1969/70, 1971/72, 1973/74, 1978/79, 1979/80, 1980/81, 1991/92, 1993/94, 1994/95, 1996/97, 1997/98, 2011012, 2014/15, 2015/16
* 6 Campionato Metropolitano de Portugal: 1967, 1968, 1970, 1972, 1973, 1974
* 15 Copas de Portugal: 1962/63, 1977/78, 1978/79, 1979/80, 1980/81, 1981/82, 1990/91, 1993/94, 1994/95, 1999/00, 2000/01, 2001/02, 2009/10, 2013/14, 2014/15
* 7 Supercopas de Portugal: 1993, 1995, 1997, 2001, 2002, 2010, 2012

## Véxase tamén 
### Ligazóns externas 
* Sitio web oficial
Mensaka

***Mensaka*** é unha película española de Salvador García Ruiz, sendo esta a súa ópera prima. Esta baseada no libro homónimo de José Ángel Mañas, que xa tivera oportunidade de ver outra obra súa, *Historias del Kronen*, levada á gran pantalla.

Levou un premio Goya polo seu guión adaptado.

## Argumento 
Un grupo de rapaces de vinte anos enfróntanse a un outono no que van que ter que asumir fortes responsabilidades. David ten 27 anos e leva moito tempo traballando de mensaxeiro e decide deixar o seu traballo.
20 centímetros

***20 centímetros*** é unha película española dirixida por Ramón Salazar.

## Argumento 
Marieta (Mónica Cervera) naceu home e seus pais puxéronlle o nome de *Adolfo*. Non lle gusta nada o seu corpo, sobre todo o seu sexo.

Quere cambiar de sexo con todas as da lei, mais no seu DNI aparece o seu nome masculino. Ademais Marieta sofre de narcolepsia e dórmese en calquera sitio.

Nese momentos nos que Marieta dorme, a película é un musical, con referencias a *Tómbola* de Marisol ou ao dúo infantil "Enrique y Ana".

Marieta é prostituta, e aínda que lle vai ben nese traballo coa axuda de 20 centímetros de pene que a ela lle dá noxo, o peor problema teno cando o seu amado mostra máis interese polos 20 centímetros que posúe que por intentala realizar como muller heterosexual.

## Notas
World Skate Europe Rink Hockey

O **Comité Europeo de Hóckey a Patíns** ou **CERH** (en francés: *Comité Européen de Rink-Hockey*), é o principal comité técnico do hóckey a patíns en Europa baixo a autoridade da European Confederation of Roller Skating (CERS), creado en 1976.  O CERH forma parte da International Roller Sports Federation (FIRS).
O Comité Européen de Rink-Hockey orixinouse pola European Confederation of Roller Skating CERS coma o comité técnico, tamén coñecido como European Rink-Hockey Committee.

## Organigrama
O organigrama do Comité europeo de hóckey a patíns é o seguinte:
*  Carlos Graça (presidente)
*  Jean-Paul Chiffoleau (vicepresidente)
*  Vitor Silva (secretario xeral)

Lista dos diferentes presidentes da CERH dende a súa creación.

## Competicións
O CERH organiza as competicións entre clubs e entre seleccións nacionais a nivel europeo.

* **Seleccións nacionais**
** Championato de Europa masculino
** Championato de Europa masculino sub-20
** Championato de Europa masculino sub-17
** Championato de Europa feminino
** Championato de Europa feminino sub-19
** Copa Latina (actualmente Sub-23)
* **Clubs**
** Copa de Europa
** Copa CERS
** Supercopa de Europa
** Recopa de Europa (desaparecida)
** Torneo Cidade de Vigo (desaparecido)
** Copa de Europa feminina

## Véxase tamén
### Ligazóns externas
* Sitio web oficial do CERH
OC Barcelos

O **Óquei Clube de Barcelos** é un club portugués de hóckey a patíns da cidade de Barcelos. É un dos equipos de hóckey a patíns máis famosos de Portugal e Europa. É coñecido como Óquei de Barcelos, OCB, OC Barcelos, ou Barcelos.

## Fundación
A idea de crear un equipo de hóckey a patíns naceu en 1946 por un grupo de mozos en Barcelos. A data oficial da fundación do club é o 1 de xaneiro de 1948, a pesar de que a documentación amosa que o club fóra fundado o 22 de decembro de 1947. Os fundadores do equipo foron Cândido Augusto Sousa Cunha e Simplício Cândido Monteiro de Sousa. O primeiro partido do equipo foi en 1948 ante o Clube dos Ourives, e o OC Barcelos gañou por 5-2. Nos primeiros anos, o hóckey que se xogaba era unha mestura entre o hóckey herba e o hóckey a patíns, porque non empregaban patíns. A partir de 1952 comézase a xogar hóckey a patíns.

## Palmarés
* **1 Copa Intercontinental** (1992)
* **1 Copa de Europa** (1990-91)
* **1 Recopa de Europa** (1992-93)
* **3 Copas CERS** (1994-95, 2015-16, 2016-17)
* **1 Supercopa de Europa de hóckey sobre patíns** (1990-91)
* **1 Torneo Cidade de Vigo** (1991)
* **3 Ligas portuguesas** (1992/93, 1995/96, 2000/01)
* **4 Copas de Portugal** (1991/92, 1992/93, 2002/03, 2003/04)
* **4 Supercopas de Portugal** (1993, 1998, 2002/03, 2003/04)

## Véxase tamén
### Ligazóns externas
*Sitio oficial do club
*Mágico Barcelos (Blog do equipo) 
*Novas e resultados do equipo
Retiro, Madrid

**Retiro** é un distrito da cidade de Madrid situado no centro da cidade. 

Limita polo norte e nordés cos distritos de Salamanca e Ciudad Lineal, polo leste co distrito de Moratalaz, polo sueste co distrito de Puente de Vallecas, polo suroeste co distrito de Arganzuela e polo oeste co distrito de Centro. Ten unha superficie 5,46&nbsp;km² e unha poboación de 117.918 habitantes no ano 2023. En 1970 coa reorganización da división administrativa dos distritos, incluíronse ao distrito de Retiro xunto cos outros 17 distritos que lle dividiron.

Neste distrito encóntrase o famoso Parque do Retiro. O parque era orixinalmente, en 1632, un lugar de repouso para a familia real, durante o reinado de Filipe IV. O palacio que alá existía foi destruído durante as guerras napoleónicas. Despois da guerra contra os franceses, o rei Fernando VII (1814 - 1833) iniciou a súa reconstrución e abriu parte do xardín ao público.

## Datos históricos 
Situado no Sueste da área central de Madrid, a súa historia está marcada polo Parque do mesmo nome e polas instalacións ferroviarias que se situaron no Sur e Leste do Distrito.

En termos xerais pódese dicir que se trata dun distrito de carácter variado, cheo de contrastes, próspero e puxante. É un dos puntos máis turísticos da cidade de Madrid e o Distrito cultural por excelencia, no que se atopan desde o Museo do Prado, o Palacio de Comunicacións, o Panteón de Homes Ilustres ou a Basílica da Virxe de Atocha.

O Parque do Retiro xunto co Paseo do Prado, deron a súa personalidade á zona dos Jerónimos, mentres que o resto de barrios foise consolidando ao longo dos anos, cada un coas súas características particulares: Pacífico -sede da actual Xunta Municipal nos antigos cuarteis de Daoiz e Velarde-, Adelfas -orixinalmente lugar de acollida de inmigración e implantacións industriais e que sufriu un importante proceso de transformación-, Niño Jesús e Estrella –barrios residenciais de nivel económico crecente-, e Ibiza -importante zona comercial.

## Barrios 
Este distrito está dividido en seis barrios:

* Adelfas
* Estrella
* Ibiza
* Jerónimos
* Niño Jesús
* Pacífico

## Véxase tamén 
### Referencias 
### Bibliografía 
*

### Ligazóns externas 
*Información do distrito
*Actividades e eventos
*Direccións e teléfonos
*Publicacións e convocatorias
*Participación cidadá
*Actas dos Plenos do distrito
*Retransmisión do Pleno en directo
*Galería de retransmisións do Pleno
Barajas

**Barajas** é un distrito da cidade española de Madrid. É neste distrito onde se encontra o Aeroporto Internacional de Barajas, un dos de máis movementos no mundo.

Limita, ao norte co concello de Alcobendas; ao leste e sueste cos concellos de Paracuellos de Jarama, Torrejón de Ardoz e San Fernando de Henares; ao sur co concello de Coslada e co distrito de San Blas-Canillejas e ao oeste co distrito de Hortaleza. Ten unha superficie de aproximadamente 41,92&nbsp;km² e contaba en 2023 con 48.646 habitantes.

## Datos históricos 
Ata a reestruturación de 1987 formou parte do Distrito de Hortaleza. A súa anexión a Madrid data de 1949. Comprende a antiga vila de Barajas de Madrid e os seus arredores, algúns históricos como a famosa Alameda de Osuna, e outros modernos igualmente importantes como o Aeroporto. Do seu primitivo carácter rural converteuse nun centro importantísimo de comunicacións coas súas correspondentes zonas industriais e así, os vellos casaríos transformáronse en núcleos residenciais de modernas vivendas.

## Barrios 
Este distrito está dividido en cinco barrios:
* Aeropuerto
* Alameda de Osuna
* Casco Histórico de Barajas
* Corralejos
* Timón

## Véxase tamén 
### Referencias 
### Bibliografía 
*
*

### Ligazóns externas 
*Información do distrito
*Actividades e eventos
*Direccións e teléfonos
*Publicacións e convocatorias
*Participación cidadá
*Información sobre os Plenos do distrito
*Retransmisión do Pleno en directo
*Galería de retransmisións do Pleno
*Programación cultural de Barajas
*Programación deportiva do distrito de Barajas
Confédération Européenne de Roller Skating

A **Confederación Europea de Patinaxe** ou **CERS** (en francés: *Confédération Européenne de Roller Skating*) é o organismo que regula os deportes de patinaxe (hóckey a patíns, patinaxe artística en patíns, patinaxe de velocidade sobre rodas e hóckey en liña) a nivel europeo e que ten a súa sede na cidade de Porto, Portugal.
É unha das confederacións continentais que forman parte da Fédération Internationale de Roller Sports (FIRS). Foi fundada en 1975 por iniciativa do coruñés Antonio González, que foi ademais o seu presidente entre 1975 e 1982.

## Comité central
O CERS está dirixido por un comité central composto polos seguintes membros: 
*  Fernando Elias Claro (presidente)
*  Jan Piotrowsky (1º vicepresidente)
*  Ignacio González Pereira (2º vicepresidente)
*  Fernando Leandro Naroli (3º vicepresidente)

## Comités técnicos
As 4 disciplinas deportivas teñen o seu propio comité que as xestiona a nivel europeo e que son os que organizan as diversas competicións:
* Hóckey a patíns - Comité Européen de Rink Hockey (CERH)
* Patinaxe artística - Comité Européen de Patinage Artistique (CEPA)
* Patinaxe de velocidade - Comité Européen de Course (CEC) 
* Hóckey en liña - Comité Européen de Roller Inline Hockey (CERILH)

## Notas 
## Véxase tamén
### Outros artigos 
*FIRS
*CERH

### Ligazóns externas 
*CERS 
*FIRS
Club de Regatas Vasco da Gama

O **Club de Regatas Vasco da Gama** é un club brasileiro de fútbol con sede no Río de Xaneiro.

### Continentais 
* ***Campeonato Sul-Americano de Campeões:*** **1**
:(1948): recoñecido pola CONMEBOL como embrión da Libertadores de América
* **Copa Libertadores de América:** **1**
:(1998)
* **Copa Mercosul:** **1**
:(2000*)

* Competición precursora da actual Copa Suramericana.

### Nacionais 
*     ***Campeonato Brasileiro:*** **4**
:(1974, 1989, 1997, 2000)
* ***Campeonato Brasileiro - Série B*** **: 1 **
:(2009)
*  **Copa do Brasil: 1**
:(2011)
*  **Copa São Paulo de Futebol Júnior: 1 **
:(1992)

### Rexionais 
* 16px 15px 15px **Torneio Rio-São Paulo:** **3**
:(1958, 1966¹, 1999)
:(1): compartido co Botafogo, o Santos e o Corinthians.
* 14px***Copa dos Campeões Estaduais Rio-São Paulo:*** **1**
:(1937)

### Estatais 
* ***Campeonato Carioca:*** **24**
:(1923, 1924, 1929, 1934, 1936, 1945, 1947, 1949, 1950, 1952, 1956, 1958, 1970, 1977, 1982, 1987, 1988, 1992, 1993, 1994, 1998, 2003, 2015, 2016)
* **Taça Guanabara:** **12**
:(1965, 1976, 1977, 1986, 1987, 1990, 1992, 1994, 1998, 2000, 2003, 2016)
* **Taça Rio:** **9**
:(1984, 1988, 1992, 1993, 1998, 1999, 2001, 2003, 2004)
* ***Campeonato Carioca da 2ª Divisão:*** **1**
:(1922)
* **Copa Rio:** **2**
:(1992, 1993)
* **Torneio Início:** **10**
:(1926, 1929, 1930, 1931, 1932, 1942, 1944, 1945, 1948, 1958)
* **Torneio Municipal:** **4**
:(1944, 1945, 1946, 1947)
* **Torneio Relâmpago:** **2**
:(1944, 1946)
* **Taça Adolpho Bloch(Torneio Extra de Verão do Rio de Janeiro):** **1**
:(1990)

## Notas
San Blas-Canillejas

**San Blas-Canillejas** é un distrito da cidade de Madrid situado no leste da cidade. 

Limita polo norte cos distritos de Hortaleza e Barajas, polo leste co concello de Coslada, polo sur co distrito de Vicálvaro, polo sur co distrito de Ciudad Lineal. Ten unha superficie 22,29&nbsp;km² e unha poboación de 161.219 habitantes no ano 2023. Anexionáronse ao municipio de Madrid en 1949. En 2012, realizaron o cambio do nome do distrito de San Blas por San Blas-Canillejas.

## Datos históricos 
Esténdese ao sur da estrada de Barcelona e ao leste da rúa Hermanos García Noblejas (denominada desde 2017 avenida da Institución Libre de Enseñanza, prolongación da Ciudad Lineal. No seu ámbito hai terreos que pertenceron aos concellos de Canillejas, Barajas, Vicálvaro e Canillas. Ten un carácter mixto: residencial e industrial, ambas as actividades agrupadas; a primeira nos barrios de Simancas e San Blas, e a industrial en García Noblejas (denominada desde 2017 avenida da Institución Libre de Enseñanza) - Julián Camarillo e no eixo da estrada de Barcelona. Ata despois da Guerra Civil a zona non adquire valor como área de posible expansión da Vila. O Polígono do Gran San Blas, construído a finais dos anos sesenta do século XX, foi un exemplo de barrio de promoción pública, destinado a absorber os amplos núcleos chabolistas existentes en Madrid naqueles anos.

## Barrios 
Este distrito está dividido en oito barrios:

* Amposta
* Arcos
* Canillejas
* Hellín
* Rejas
* Rosas
* Salvador
* Simancas

## Véxase tamén 
### Referencias 
### Bibliografía 
*
*

### Ligazóns externas 
*Información do distrito
*Actividades e eventos
*Direccións e teléfonos
*Publicacións e convocatorias
*Participación cidadá
*Información sobre os Plenos do distrito
*Retransmisión do Pleno en directo
*Galería de retransmisións do Pleno
*Programación cultural distrito San Blas-Canillejas
Puente de Vallecas

**Puente de Vallecas** é un distrito da cidade de Madrid situado no sueste da cidade.

Limita polo noroeste cos distritos de Arganzuela e Retiro, polo nordés co distrito de Moratalaz, polo leste co distrito de Vicálvaro, polo sueste co distrito de Villa de Vallecas, polo oeste co distrito de Usera. Ten unha superficie de 14,97&nbsp;km² e conta con 241.603 habitantes no ano 2023. Anexionáronse ao municipio de Madrid en 1950. En 1988 coa reorganización da división administrativa dos distritos, incluíronse ao distrito de Puente de Vallecas xunto cos outros 20 distritos que lle dividiron.

## Datos históricos 
Foi creado na reestruturación do 28 de marzo de 1987, dividindo o anterior de Vallecas en dous: este do Puente e o da Villa.

Atópase delimitado pola Avenida do Mediterráneo na súa confluencia coa da Paz, o río Manzanares, a vía do ferrocarril Madrid - Barcelona, rúa Sierra e Estrada de Vallecas.

A construción do metro no Puente de Vallecas, en 1924, supuxo un importante paso para a expansión do distrito que alcanza o seu apoxeo nas décadas de 1940 a 1950, asentándose no distrito unha gran poboación inmigrante.

O arrabalde do Puente e o barrio de Doña Carlota xa aparecen a finais do XIX, dedicado preferentemente á agricultura e cuxo casarío era de vivendas dunha planta, con pequenas hortas.

Predominan as súas funcións residencial e comercial, aínda que se mantén unha interesante industria artesanal.

## Barrios 
Este distrito está dividido en seis barrios:

* Entrevías
* Numancia
* Palomeras Bajas
* Palomeras Sureste
* Portazgo
* San Diego

## Véxase tamén 
### Referencias 
### Bibliografía 
*

### Ligazóns externas 
*Información do distrito
*Actividades e eventos
*Direccións e teléfonos
*Publicacións e convocatorias
*Participación cidadá
*Información sobre os Plenos do distrito
*Retransmisión do Pleno en directo
*Galería de retransmisións do Pleno
*Programación cultural de Puente de Vallecas
Hortaleza

**Hortaleza** é un distrito da cidade de Madrid situado no nordés da cidade. 

Limita polo norte co concello de Alcobendas, polo leste co distrito de Barajas, polo sur co distrito de San Blas-Canillejas, polo oeste cos distritos de Ciudad Lineal e Fuencarral-El Pardo. Ten unha superficie de 27,42&nbsp;km² e contaba con 198.391 habitantes no ano 2023. Anexionáronse ao municipio de Madrid en 1949.

## Datos históricos 
Ocupa o extremo norte do concello. Comprende terreos dos antigos concellos de Canillas e Hortaleza.

A súa gran superficie está ocupada, en menos dunha terceira parte, por usos urbanos se que organizan en torno ao crecemento, apoiado nos antigos pobos rurais e nos seus primitivos camiños de acceso.

Antes da Guerra Civil, o único desenvolvemento na zona, propiamente urbano, foi o da Ciudad Lineal, que deu lugar ao Barrio de Portugalete.

Despois do Plan de Estabilización de 1959, nos anos setenta, desenvolvéronse na zona algunhas realizacións debidas á iniciativa oficial: poboados dirixidos, de absorción e unidades veciñais de absorción (U.V.A.) que tiveron un papel importante na colonización da periferia, inducindo a acción da iniciativa privada, que inicia un importante número de promocións de moi diversos niveis económicos, crecentes co tempo.

Finalmente, contorna a 1970 este proceso permite a construción de urbanizacións de maior nivel (El Bosque, La Piovera, Conde Orgaz, etc.) que dan como resultado unha área desordenada con barrios de moi diferentes características e densidades, faltos de coordinación entre si.

## Barrios 
Este distrito está dividido en seis barrios:

* Apóstol Santiago
* Canillas
* Palomas
* Pinar del Rey
* Piovera
* Valdefuentes

## Véxase tamén 
### Referencias 
### Bibliografía 
*
*

### Ligazóns externas 
*Información do distrito
*Actividades e eventos
*Direccións e teléfonos
*Publicacións e convocatorias
*Participación cidadá
*Información sobre os Plenos do distrito
*Retransmisión do Pleno en directo
*Galería de retransmisións do Pleno
*Programación cultural de Hortaleza
Nick Cassavetes

**Nicholas David Rowland Cassavetes**, nado en Nova York o 21 de maio de 1959, é un actor, guionista e director de cinema estadounidense, fillo do actor e cineasta John Cassavetes e da actriz Gena Rowlands.

## Filmografía 
### Como director 
* *Unhook the Stars* (1996)
* ''She's So Lovely* (1997)
* *John Q* (2002)
* *The Notebook* (2005)
* *Alpha Dog* (2006)
* *A decisión de Anna* (2009)

### Como guionista 
* *Unhook the Stars* (1996)
* *Blow* (2001)
* *Alpha Dog* (2006)
* *A decisión de Anna* (2009)

### Como actor 
* *Husbands* (1970)
* *Mask* (1985)
* *The Wraith* (1986)
* *Quiet Cool* (1986)
* *Black Moon Rising* (1986)
* *Blind Fury* (1989)
* *Backstreet Dreams* (1990)
* *Delta Force 3: The Killing Game* (1991)
* *Mrs. Parker and the Vicious Circle* (1994)
* *Face/Off* (1997)
* *The Astronaut's Wife* (1999)
* *Life* (1999)
* *Blow'' (2001)
CD Paço d'Arcos

O '''Clube Desportivo Paço d'Arcos''' é un equipo de hóckey a patíns da vila de Paço d'Arcos (Portugal) que xoga na Primeira División da Liga de Portugal. Entre o 1944 e o 1948 acadou 5 campionatos portugueses de xeito consecutivo.
No ano 2000 gaña a Copa CERS ao derrotar ao CP Voltregà na final. Previamente, o Paço d'Arcos perdera a final de 1988 fronte ao HC Amatori Vercelli italiano e a de 1998 fronte ao CE Noia.

## Palmaré
* **1 Copa CERS** (2000)
* **8 Ligas de Portugal** (1942, 1944, 1945, 1946, 1947, 1948, 1953 e 1955)

## Véxase tamén 
### Ligazóns externas 
* Site oficial do club
Associação Juventude de Viana

A **Associação Juventude de Viana** é un club de hóckey a patíns portugués da localidade de Viana do Castelo. O seu equipo sénior xoga na Liga portuguesa. O Juventude de Viana, como é frecuentemente coñecido, foi fundado o 1 de decembro de 1976 por 6 amigos.

## Véxase tamén
Portia (lúa)

**Portia** é un satélite interior de Urano. Foi descuberta a partir de imaxes tomadas pola *Voyager 2* o 3 de xaneiro de 1986, e déuselle a designación temporal de**S/1986&nbsp;U&nbsp;1**. A lúa recibiría máis tarde o nome de Portia, a heroína da obra de William Shakespeare, *O mercador de Venecia*. Tamén foi designada **Urano&nbsp;XII**.

Portia é o segundo satélite interior máis grande de Urano despois de Puck. Portia orbita Urano dentro do radio das órbitas sincrónicas, polo cal está nun lento proceso de caída cara ao planeta debido o efecto das mareas gravitatorias. A lúa podería algún día esnaquizarse e converterse nun anel planetario ou estrelarse contra Urano.

Portia lidera o grupo de satélites chamados **Grupo Portia**, o cal inclúe a Belinda, Bianca, Desdémona, Crésida, Xulieta, Cupido, Rosalinda e Perdita.

## Notas 
## Véxase tamén 
### Outros artigos 
* Urano

### Ligazóns externas 
* Portia Profileby NASA's Solar System Exploration 
* Uranus' Known Satellites (by Scott S. Sheppard)
Closer (álbum de Joy Division)

***Closer*** é o segundo e derradeiro álbum de Joy Division. O disco foi publicado por primeira vez por Factory Records o 18 de xullo de 1980. Foi lanzado dous meses despois do suicidio do seu vocalista e letrista Ian Curtis e está considerado un disco importante dentro do movemento post punk.

Este álbum foi producido por Martin Hannett e ten un son máis escuro que o seu antecesor, *Unknown Pleasures*, no que os sintetizadores e efectos de estudio toman un rol máis protagonista.

En xullo de 2016 a publicación dixital Paste colocouno no posto 13 da súa lista dos 50 mellores álbums de post-punk.

## Lista de cancións 
## Persoal 
* Ian Curtis - vocalista, guitarra en "Heart and Soul"
* Bernard Sumner - guitarra, sintetizador, baixo en "Atrocity Exhibition"
* Peter Hook - baixo, guitarra en "Atrocity Exhibition"
* Stephen Morris - batería
* Martin Hannett	 - produtor, técnico
* Michael Johnson	 - asistente 
* Bernard Pierre Wolff	 - fotografía
* John Caffery	 - técnico

## Notas
La Vila Mariners

**La Vila Mariners**, é o nome da franquía de rugby que engloba a clubs da Comunidade Valenciana e a Rexión de Murcia (España), que participa representando a estas dúas comunidades autónomas na Liga Superibérica

O equipo foi fundado en 2009, e nace aglutinando, nun principio, aos equipos de rugby destas comunidades: o Club de Rugby La Vila que participa na División de Honra e a clubs coma o Universidad de Murcia Rugby (Primeira Nacional) o Tavernes Rugby da rexional valenciana ou o Cartagena RC da rexional murciana, aínda que a súa intención é involucrar no proxecto a todos os clubs do levante español.

A marca deportiva Canterbury of New Zealand viste a esta franquía, ao igual que ás outras cinco participantes.

## Orixe do Nome e Escudo
O nome da franquía, **Els Mariners**, elixiuse pola tradición mariñeira da zona á que representa.

O logotipo ou escudo da mesma é o deus romano Neptuno cun balón de rugby saíndo do nome da franquía.

## Historia
*Els Mariners* participou no partido inaugural da primeira edición da Liga Superibérica que se celebrou nos **Campos de Pepe Rojo** o 24 de abril de 2009, nun partido no que se enfrontaron aos Vacceos Cavaliers de Castela e León. Contra todo prognóstico gañaron este partido por 12-36. Nesta primeira edición mostráronse intratables durante toda a fase regular da liga, clasificándose en primeiro lugar para a **Final Four** que se celebrou no Estadio Teresa Rivero do barrio madrileño de Vallecas. Tras unha semifinal na que demostrou a súa superioridade fronte aos Catalunya Blaus Almogàvers, gañando por 36-20, enfrontáronse na final cos Gatos de Madrid, que foi un partido que acabou en empate a 28 e que gañaron os madrileños por diferenza de ensaios.

## Véxase tamén
### Outros artigos
* Liga Superibérica
Campionato Nacional de hóckey a patíns

O **Campionato Nacional de hóckey a patíns** (en portugués: *Campeonato Português de Hóquei em Patins Masculino*) dispútase en Portugal dende a tempada 1938-39. Os seus principais dominadores son o Benfica e o FC Porto. A categoría suprema é coñecida coma Campionato Nacional de 1ª División.

## Equipos da tempada 2013-14
## Palmarés
* 1938-1939 Sporting CP
* 1939-1940 SL Benfica
* 1940-1941 SL Benfica
* 1941-1942 CD Paço d'Arcos
* 1942-1943 SL Benfica
* 1943-1944 CD Paço d'Arcos
* 1944-1945 CD Paço d'Arcos
* 1945-1946 CD Paço d'Arcos
* 1946-1947 CD Paço d'Arcos
* 1947-1948 CD Paço d'Arcos
* 1948-1949 HC Sintra
* 1949-1950 HC Sintra
* 1950-1951 SL Benfica
* 1951-1952 SL Benfica
* 1952-1953 CD Paço d'Arcos
* 1953-1954 Campo de Ourique
* 1954-1955 CD Paço d'Arcos
* 1955-1956 SL Benfica
* 1956-1957 SL Benfica
* 1957-1958 HC Sintra
* 1958-1959 HC Sintra
* 1959-1960 SL Benfica
* 1960-1961 SL Benfica
* 1961-1962 Grupo Desportivo Lourenço Marques (Mozambique)
* 1964-1965 CUF
* 1965-1966 SL Benfica
* 1966-1967 SL Benfica
* 1967-1968 SL Benfica
* 1968-1969 Grupo Desportivo Lourenço Marques (Mozambique)
* 1969-1970 SL Benfica
* 1970-1971 Grupo Desportivo Lourenço Marques (Mozambique)
* 1971-1972 SL Benfica
* 1972-1973 Grupo Desportivo Lourenço Marques (Mozambique)
* 1973-1974 SL Benfica
* 1974-1975 Sporting CP
* 1975-1976 Sporting CP
* 1976-1977 Sporting CP
* 1977-1978 Sporting CP
* 1978-1979 SL Benfica
* 1979-1980 SL Benfica
* 1980-1981 SL Benfica
* 1981-1982 Sporting CP
* 1982-1983 FC Porto
* 1983-1984 FC Porto
* 1984-1985 FC Porto
* 1985-1986 FC Porto
* 1986-1987 FC Porto
* 1987-1988 FC Porto
* 1988-1989 Sporting CP
* 1989-1990 FC Porto
* 1990-1991 FC Porto
* 1991-1992 SL Benfica
* 1992-1993 OC Barcelos
* 1993-1994 SL Benfica
* 1994-1995 SL Benfica
* 1995-1996 OC Barcelos
* 1996-1997 SL Benfica
* 1997-1998 SL Benfica
* 1998-1999 FC Porto
* 1999-2000 FC Porto
* 2000-2001 OC Barcelos
* 2001-2002 FC Porto
* 2002-2003 FC Porto
* 2003-2004 FC Porto
* 2004-2005 FC Porto
* 2005-2006 FC Porto
* 2006-2007 FC Porto
* 2007-2008 FC Porto
* 2008-2009 FC Porto
* 2009-2010 FC Porto
* 2010-2011 FC Porto
* 2011-2012 SL Benfica
* 2012-2013 FC Porto
* 2013-2014 AD Valongo
* 2014-2015 SL Benfica
* 2015-2016 SL Benfica
* 2016-2017 FC Porto
* 2017-2018 Sporting CP
* 2018-2019 FC Porto

## Títulos
* 23 SL Benfica
* 23 FC Porto
* 8 CD Paço d'Arcos
* 8 Sporting CP
* 4 HC Sintra
* 4 Grupo Desportivo Lourenço Marques (Mozambique)
* 3 OC Barcelos
* 1 Campo de Ourique
* 1 CUF
* 1 AD Valongo

## Véxase tamén 
### Ligazóns externas 
* Páxina da Federación de Patinaxe de Portugal
* Rink-Hockey.net
Departamento de Paysandú

**Paysandú** é un departamento uruguaio. A súa capital é a cidade de Paysandú.

Áchase no litoral oeste da república, limitando polo norte co departamento de Salto, polo sur co departamento de Río Negro, polo leste co departamento de Tacuarembó e polo oeste coa Arxentina, estando polo medio o río Uruguai.
Genghis Khan (filme de 1965)

***Genghis Khan*** é un filme dirixido por Henry Levin que se estreou en 1965. Conta a historia da vida do conquistador mongol Xenxis Khan. Estreouse en galego na TVG o 22 de marzo de 2008.

## Sinopse 
Temujin-Xenxis Khan, fillo dun xefe dunha tribo mongol, presenza sendo un rapaz a morte brutal de seu pai a mans de Yamuga, xefe dos Merquis, mongois tamén. Yamuga, deixa vivir a Temujin, xa que a lenda di que se o mata, el morrerá tamén, pois o rapaz está chamado a ser o príncipe dos príncipes. Temuyin consegue agrupar numerosas tribos mongois, pero sen conseguir que lle sigan os Merquis.

## Personaxes 
*Omar Sharif como Temujin Xenxis Khan
*Stephen Boyd como Jamuga
*James Mason como Kam Ling
*Eli Wallach como Shah de Khwarezm
*Françoise Dorléac como Bortei
*Telly Savalas como Shan
*Robert Morley como Emperador da China
*Michael Hordern como Geen
*Yvonne Mitchell como Katke
*Woody Strode como Sengal
*Kenneth Cope como Subotai
*Roger Croucher como Massar
*Don Borisenko como Jebai
*Patrick Holt como Kuchiuk
*Susanne Hsiao como Chin Yu

## Notas
Villa de Vallecas

**Villa de Vallecas** é un distrito da cidade de Madrid situado no sueste da cidade.

Limita polo noroeste co distrito de Puente de Vallecas, polo nordés co distrito de Vicálvaro, polo leste co concello de Rivas-Vaciamadrid, polo sur co concello de Xetafe, polo oeste co distrito de Villaverde. Ten unha superficie 51,47&nbsp;km² e unha poboación de 117.501 habitantes no ano 2023. Anexionáronse ao municipio de Madrid en 1950. En 1988 coa reorganización da división administrativa dos distritos, incluíronse ao distrito de Villa de Vallecas xunto cos outros 20 distritos que lle dividiron.

## Datos históricos 
Na reestruturación de 1987, o anterior Distrito de Vallecas quedou dividido en dous o de Puente de Vallecas e leste da Vila. A proximidade a Madrid produciu a expansión dos cereais á conta dos viñedos e do oliveiral.

No século XIX, cara á segunda metade intensifícanse as relacións con Madrid ao que vai proporcionar materiais de construción e asento para sectores sociais sen capacidade económica para residir no recentemente trazado Ensanche.

Debido aos seus difíciles accesos a Madrid, Vallecas estivo marxinada do acontecer da Corte, salvo nalgúns casos excepcioneales: Entrada do pretendente carlista por Portazgo en 1837; A Vicalvarada que se desenvolve no Cerro de Almodóvar (1854) e o pronunciamento do brigadier Villacampa (1886) cuxas tropas pernoitaron no pobo.

A presenza na literatura queda reducida á obra de Tirso de Molina "A vilá de Vallecas". Destaca a súa igrexa parroquial dedicada a San Pedro ad Vincula, que data de finais do XVI e cuxa obra mestra é o cadro "Liberación de San Pedro" pintado por Francisco Rizzi.

## Barrios 
Este distrito está dividido en tres barrios:

* Casco Histórico de Vallecas
* Ensanche de Vallecas
* Santa Eugenia

## Véxase tamén 
### Referencias 
### Bibliografía 
*
*

### Ligazóns externas 
*Información do distrito
*Actividades e eventos
*Direccións e teléfonos
*Publicacións e convocatorias
*Participación cidadá
*Información sobre os Plenos do distrito
*Retransmisión do Pleno en directo
*Galería de retransmisións do Pleno
*Programación cultural Villa de Vallecas
UD Oliveirense (hóckey a patíns)

A **União Desportiva Oliveirense** é un club polideportivo portugués da localidade de Oliveira de Azeméis. A sección de hóckey a patíns foi fundada en 1969. Na tempada 2006-07 finalizaron na 3ª posición da Liga portuguesa, logo de seren eliminados polo FC Porto nas semifinais, mais acadaron o 3º posto tras derrotar ao OC Barcelos no partido polo terceiro posto. Actualmente xoga na 1ª División da Liga portuguesa.

## Palmarés
* **1 Campionato Nacional de 2ª División Zona Norte** (1975)
* **3 Copas de Portugal** (1997, 2011, 2012)
* **1 Copa CERS** (1997)
* **1 Copa Continental** (2017)
## Véxase tamén 
### Ligazóns externas 
*Sitio oficial da UD Oliveirense
Micrognatozoos

Os **micrognatozoos** (*Micrognathozoa*, do grego μικρός *micos*, "pequeno", γνάθος *gnathos* "madíbula", e ζωον *zōon*, "animal", literalmente, "os pequenos animais con mandíbulas") son un filo de animais pseudocelomados de recente creación (Kristensen & Funch, 2000).

Comprende unha soa especie, ***Limnognathia maerski***, animal microscópico descuberto en Groenlandia no ano 2000. Os exemplares, capturados en mananciais termais da illa Disko (ver mapa), trasladáronse ao Museo de Zooloxía de Copenhaguen.

Este filo achégase aos rotíferos, acantocéfalos e gnatostomúlidos, dentro do clado dos *Gnathifera*.
[150px|miniatura|En azul baía e illa de Disko en [Groenlandia.]]

## Características 
Presenta as mandíbulas máis complexas descubertas en invertebrados, formadas por 32 pezas móbiles. Para comer, evaxina ditas mandíbulas que se agarran ao substrato como dúas pequenas mans. Ten ademais moitas estruturas particulares que xustifican, segundo os autores, a súa separación nun filo propio.

Ten o corpo dividido en tres rexións ben diferenciadas, **cabeza**, **tórax** e **abdome**; o tórax lembra a un acordeón e pódese estender e contraer, sendo moi flexible cando o animal se move.

O tamaño medio do animal é de só 130 μm de lonxitude (menor que moitos ciliados), sendo un dos animais máis pequenos que se coñecen.

Aliméntase de algas verdes, diatomeas e bacterias, e para iso emprega unhas complexas mandíbulas formadas por 15 elementos independentes conectados con músculos e ligamentos.

En canto ao sistema nervioso, posúe un gran ganglio cerebral que ocupa a parte frontal da cabeza e do que saen un par de nervios ventrais cara a cola do animal.

O aparato dixestivo está formado por unha boca que está diante das mandíbulas, á que segue unha farinxe, un curto esófago e un intestino que posiblemente fai tamén a función de estómago e que vai reducindo o seu tamaño ata pecharse nunha placa anal. O ano só funcionaría temporalmente. Nos estudos feitos non se rexistrou a defecación, en cambio si se apreciou un comportamento de vómito a través da boca.

Esta especie conta con cilios ao longo de todo o seu corpo que poden ter unha función na alimentación e no desprazamento.

A excreción faise a través de dous pares protonefridios.

Reprodúcese por partenoxénese, o que quere dicir que as femias producen crías sen fecundación por un macho. Noutras palabras, os individuos femias son capaces de clonarse a si memos.

Recentes estudos propoñen que os individuos, cando son novos, convértense en machos e, cando envellecen, transfórmanse en femias.

## Filoxenia 
O seguinte cladograma, segundo Sørensen, amosa as afinidades de *Limnognathia*:

## Notas 
## Véxase tamén 
### Outros artigos 
* Acantocéfalos
* Gnatostomúlidos
* Rotíferos

### Ligazóns externas 
* Información sobre *L. maerski*  en ZMUC.  Consultada o 21/01/2013.
Candelária Sport Clube

O **Candelária Sport Clube** é un club portugués de hóckey a patíns da cidade de Candelária, no arquipélago das Azores. Fundouse o 24 de xaneiro de 1990 e actualmente xoga na máxima categoría do hóckey a patíns portugués, o Campionato Nacional de 1ª División.

Na tempada 2007-08 foi finalista da Copa CERS, mais non puido acadar o título ao perder fronte ao C.P. Vilanova catalán.

## Véxase tamén 
### Ligazóns externas 
*Site oficial do club
Igrexa de San Pedro de Angoares

A **igrexa de San Pedro de Angoares** é a igrexa parroquial de Angoares, no concello de Ponteareas. É un templo románico.

## Descrición
Ten a súa orixe nun mosteiro probablemente visigodo. No século XII construíuse a igrexa románica como un edificio de planta de cruz latina e testeiro recto. A antiga fachada románica desapareceu logo dunha reforma feita en 1900. A actual, de estilo neogótico, carece de valor arquitectónico.

É destacable a colección de canzorros antropomorfos e zoomorfos (coma cuadrúpedes, cabezas de bóvidos e outros animais). Algúns dos personaxes esculpíronse sentados coas mans suxeitando a cabeza, como se estivesen meditando.

No muro norte da ábsida consérvase unha banda prerrománica e unha lousa con decoración de lacería que se conserva na sancristía.

## Galería de imaxes

Ficheiro:Iglesia de San Pedro de Angoares - Ponteareas.jpg|Vista lateral de igrexa.
Ficheiro:Brazo sur do transepto da igrexa de San Pedro de Angoares, Ponteareas.jpg|Brazo sur do transepto.
Ficheiro:Canzorros transepto sur igrexa de San Pedro de Angoares, Ponteareas.jpg|Canzorros.
Ficheiro:Canzorros brazo sur igrexa de San Pedro de Angoares, Ponteareas.jpg|Canzorros.

## Notas 
## Véxase tamén 
* Arte románica
Igrexa de San Salvador de Padróns

A **igrexa de San Salvador de Padróns** é a igrexa parroquial de Padróns no concello de Ponteareas.

## Descrición
Da edificación antiga só se conservan algunhas seteiras nos muros sur e norte da ábsida e a fachada occidental cunha monumental portada do século XIII.

A portada occidental é de gardapós axadrezado con tres amplas arquivoltas apuntadas, as dúas exteriores de finas mediacanas e a inferior de dúas filas de floróns.

O tímpano é liso e o lintel en que se apoia é soportado por mochetas con esculturas de anxos. Ten tres pares de columnas de fuste esvelto e monolítico con capiteis de finas follas terminadas en volutas.

## Galería de imaxes

Ficheiro:Portada da igrexa de San Salvador de Padróns, Ponteareas.jpg|Portada occidental.
Ficheiro:Mocheta da igrexa de San Salvador de Padróns, Ponteareas.jpg|Mocheta decorada cun anxo con cartela.

## Véxase tamén
Igrexa de Santo Estevo de Cumiar

A **igrexa de Santo Estevo de Cumiar** é a igrexa parroquial de Cumiar ao leste do concello de Ponteareas, xunto a Mondariz. É un templo románico. Por unha inscrición sábese que a igrexa se edificou orixinalmente no século XII.

## Descrición 
Este templo está moi reformado, pero aínda que conserva a portada occidental e o arco triunfal refeito. A portada occidental ten dúas arquivoltas apuntadas planas e de aresta viva que apoian sobre columnas de capiteis vexetais sinxelos. Nesta portada hai unha inscrición que data a igrexa no ano 1184, aínda que é probable que se trate dunha primeira fase pois moitos dos elementos da igrexa parecen máis tardíos.

O arco triunfal é semicircular, pero moi irregular, probablemente por algunha reconstrución. Apoia en columnas entregas con capiteis moi deteriorados. No muro existe unha talla dun gran león moi esquemático coas catro patas dobradas cara a adiante.

## Galería de imaxes 

Ficheiro:Portada da igrexa de Santo Estevo de Cumiar, Ponteareas.jpg|Portada occidental.
Mischa Maisky

**Mischa Maisky**, nado en Riga o 10 de xaneiro de 1948, é un violonchelista israelí de orixe letoa.

## Traxectoria 
Mischa Maisky comezou a tomar clases de violoncello aos oito anos, primeiro na Escola de Música Municipal e despois no Conservatorio de Riga. Os seus irmáns tocaban o piano e o violín respectivamente, así que a elección do violoncello foi unha decisión natural. En 1962, aos 14 anos, foise estudar ao Conservatorio de Leningrado. Un ano despois foi admitido no Conservatorio de Moscova, na clase de Mstislav Rostropovich. En 1966 acadou o sexto posto no Concurso Internacional Chaikovski en Moscova.

En 1970 foi condenado a pasar dous anos nun campo de traballo preto de Gorkii, debido seguramente a que a súa irmá se exiliara en Israel o ano anterior. Un amigo médico trasladouno a unha clínica psiquiátrica, xa que ese era o único xeito para escapar do seu arresto. Logo da súa posta en liberdade emigrou a Israel e trasladou despois a súa residencia a Bélxica.

En 1973 gañou o Concurso Internacional de Cello Gaspar Cassadó en Florencia. No mesmo ano debutou no Carnegie Hall coa Orquestra Sinfónica de Pittsburgh baixo a dirección de William Steinberg. Tralo concerto, un admirador anónimo regaloulle un chelo Montagnana de 1720. Por mediación de Rostropovich estudou con Gregor Piatigorsky nos Ánxeles (California). Durante catro meses tocou e falou case a diario con Piatigorsky, mentres que con Rostropovich, isto só era posible cando no estaba de xira. É pois o único violoncellista que recibiu clases de Rostropovich e Piatigorsky.

En 1982 comezou unha colaboración con Deutsche Grammophon. A primeira gravación foi o *Dobre concerto para violín e violoncello* de Brahms xunto a Gidon Kremer e a Filharmónica de Viena, dirixida por Leonard Bernstein. Seguiulle en 1985 unha gravación das *Suites para violoncello só* de Bach (das que realizou unha segunda gravacións en 1999). Dende aquela moitas das súas gravacións foron merecedoras de importantes premios internacionais, incluíndo o Grand Prix du Disque e o Record Academy Prize. En 1992 tocou por primeira vez nos Proms de Londres, e ao ano seguinte no Festival de Salzburgo xunto a Martha Argerich.

Durante a súa carreira formou tándem cos pianistas Martha Argerich e Radu Lupu, o violinista Gidon Kremer, o violista Yuri Bashmet e os directores Leonard Bernstein, Zubin Mehta, Vladimir Ashkenazy, Daniel Barenboim e Giuseppe Sinopoli. Tocou en escenarios de todo o mundo e realizou centos de gravacións.
Monoblastozoos

Os **monoblastozoos** (*Monoblastozoa*) son un filo do reino animal de dubidosa existencia e aínda máis dubidosa filiación.

Baséase nunha única especie, *Salinella salve*, que foi descrita en 1892 por Johannes Frenzel nunha solución salina ao 2 % a partir de material procedente da auga de dúas minas de sal de Córdoba (Arxentina).

Segundo o autor do único rexistro publicado do organismo, o corpo de *Salinella* consta dunha capa única de células (ao que alude o nome de *monoblastozoo*) carecendo de tecidos e órganos. Máis organizado que os protozoos, trátase porén dun moi primitivo organismo pluricelular caracterizado por presentar as súas partes anterior e posterior diferentes, e por estar densamente ciliado, especialmente ao redor da "boca" e do "ano". Reprodúcese asexualmente por fisión transversal do corpo e, aínda que se sospeita que pode reproducirse sexualmente, non hai evidencias disto.

## Notas 
## Véxase tamén 
### Bibliografía 
* Brusca, R. C. & Brusca, G. J. (2005): *Invertebrados*, 2ª edición. Madrid: McGraw-Hill Interamericana de España. ISBN 0-87893-097-3.